kardosdrur/scandi-wiki huggingface dataset:
Lantlôs (album)

Lantlôs er debutalbummet fra black metal/post-rock-bandet af samme navn. Det blev udgivet i september 2008.

Spor 
 "þinaz Andawlitjam" – 9:04
 "Mittsommerregen" – 8:09
 "Ruinen" – 8:34
 "Kalte Tage"  6:59
 "Ëin" – 6:59

Eksterne henvisninger 
 

Debutalbum fra 2008
Lantlôs-album
F.F. Petersen

Frederik Ferdinand Petersen, kendt som F.F. Petersen (9. januar 1815 på Fødselsstiftelsen i København – 18. december 1898 på Frederiksberg) var en dansk fotograf. Han var blandt fotografiets pionerer i Danmark.

I 1844 læste Petersen i Industriforeningen en artikel i Polytechnisches Journal om daguerreotypien, eksperimenterede selv med denne proces og stod 1846 i lære hos den tyske daguerreotypist Adolph Schätzig, der dette år nedsatte sig i København, hvor han 1853 døde af kolera. Allerede sommeren 1845 var F.F. Petersen imidlertid aktiv som daguerreotypist i Kongens Have i et åbent skur bag Herkulespavillonen. På samme lokalitet havde Mads Alstrup og Georg Schou optaget portrætter henholdsvis 1842 og 1844. Også sommeren 1846 stod Petersen til tjeneste i Kongens Have, men flyttede 1847 til et drivhus i gartner Caspersens have, Amaliegade 141, det senere nr. 31, nord for Frederiks Hospital.

F.F. Petersens daguerreotypier hørte teknisk set til de bedste i landet, men ikke desto mindre gik han i midten af 1850'erne over til udelukkende at fotografere med våd kollodium på glasplade. Fagfæller kaldte ham dog fortsat "Daguerreotypisten". I årene 1857-1866 drev han fotografisk atelier i Store Kongensgade 39, fra 1859 kaldt nr. 21 i København. Han var udelukkende portrætfotograf. Da Den photographiske Forening blev stiftet 20. januar 1863, blev F.F. Petersen foreningens første formand. 1885 blev han desuden æresmedlem af den 1879 stiftede Dansk photographisk Forening.

Petersen tjente godt på sin metier og trak til tilbage i 1866 som particulier.

Petersen blev gift 25. maj 1850 i Helligåndskirken med Sophie Julie Schytte (14. juli 1822 i Frederikshald – 4. juni 1896 på Frederiksberg), datter af købmand Peter Schytte og Sophie Thyrholm (død før 1850).

Han er begravet på Assistens Kirkegård.

Kilder 
 Ole Hesagers database 
 Dansk Biografisk Leksikon 
 

Foreningsformænd fra Danmark
Fotografer fra Danmark
Danskere i 1800-tallet
Personer i Dansk Biografisk Leksikon
Personer fra København
Den photographiske Forening

Den photographiske Forening var Danmarks første forening for fotografer. Den blev stiftet 20. januar 1863, men sygnede efterhånden hen. I 1878 afholdt kongelig hoffotograf Jens Petersen en sammenkomst med deltagelse af københavnske fotografer. Målet var oprettelsen af en skandinavisk fotografisk forening, men på grund af manglende interesse fra Sverige og Norge blev en ny dansk forening oprettet i stedet for: Dansk photographisk Forening blev derfor dannet 5. april 1879 som den gamle forenings afløser. Jens Petersen blev også formand for denne forening.

Foreningen udgav Den photographiske Forenings Tidende, som fulgte udviklingen inden for mediet. Som en nyhed for juli kvartal 1867 bragte bladet som bilag et "Cabinets-Portrait" af forfatteren Erik Bøgh, leveret af Georg E. Hansen. Det nye format slog hurtigt an og blev i flere årtier det førende format.

Formænd 
 1863-1865 F.F. Petersen
 1865-18?? Jens Petersen

Nogle medlemmer 
 1863: F.V. Fölger (i bestyrelsen fra 1865)
 1865: August Birch
 1865: Georg Holtzweissig
 1865: Christian Jensen, Korsør
 1865: Sophus Jensen
 1865: Peter Christian Koch
 1865: Georg Petersen, Nyborg
 1865: Emil Rye
 1866: Frederik Klem
 1866: Friderich Christian Benjamin Meier
 1866: Lauritz Olsen
 1866: Gottlieb Støckel
 1867: Ludvig Grundtvig

Kilder 
 Ole Hesagers database 
 Sallings.dk 

Foreninger fra Danmark
Etableret i 1863
Fotografi
Soest

Soest () er en by og kommune i Nederlandene og ligger i provinsen Utrecht. 

Kommunen tæller knap 46.000 indbyggere (april, 2011) . 

Andre byer i Soest Kommune er Soesterberg og Soestduinen.

Kilder 

Byer i Utrecht
Kommuner i Utrecht
V.S. Skeel

Vilhelm (ved dåben: Wilhelm) Samuel Skeel (6. august 1810 i Slagelse – 24. november 1887 i København) var en dansk justitiarius og politiker.

Han var søn af overretsprokurator Holger Frederik Skeel og Ida Elisabeth født Høhling. Han blev 1830 student fra Odense Katedralskole og 1834 juridisk kandidat. 1836 blev han amtsfuldmægtig i Sorø, 1839 kopist i Kancelliets revisionsdepartement og 1841 auditør. 1846 konstitueredes han som assessor i Landsoverretten i Viborg, blev året efter virkelig assessor der, valgtes 1849 til borgerrepræsentant og formand for borgerrepræsentationen i Viborg. 1852 blev han assessor i Landsover- samt Hof- og Stadsretten i København, i hvilken ret han 1879 blev justitiarius; samme år ekstraordinær assessor i Højesteret. 1868 og atter 1877 valgtes han til repræsentant i Nationalbanken. 1866 havde han erholdt kammerherrenøglen, 1870 blev han Ridder af Dannebrog og 1880, da han tog sin afsked af statstjenesten, blev han Kommandør af 2. grad og Dannebrogsmand. Han havde ord for at være en nidkær, dygtig og human embedsmand. I 1852 var han et halvt års tid medlem af Landstinget.

Skeel, der siden 1838 havde været medlem af administrationen for det Skeelske Majorat og Fideikommis, siden 1850 havde været besidder af dette majorat og patron for Roskilde Kloster og endelig fra 1880 patron for de Skeelske Universitetslegater, syslede i mange år med sin gamle slægts historie og udgav 1871 som manuskript Optegnelser om Familien Skeel, senere forøget med et Supplement (1882). Disse bøger vidner om omfattende og omhyggelige studier, om end deres anlæg ikke tilfredsstiller nutidens fordringer. Desuden foreligger fra hans hånd Optegnelser om Roskilde adelige Jomfrukloster (1867, fortsat 1877).

Han havde 1. februar 1841 ægtet sin farbroder, underretsprokurator Jørgen Erik Skeels enke, Abrahamine Christiane f. Budde (16. maj 1798 – 28. november 1852), men døde barnløs i København 24. november 1887.

Han er begravet på Assistens Kirkegård. Der findes fotografier af bl.a. F.F. Petersen og et litografi af I.W. Tegner 1886 efter fotografi.

Kilder 
 Anders Thiset, "Vilhelm Samuel Skeel", i: C.F. Bricka (red.), Dansk Biografisk Lexikon, København: Gyldendal 1887-1905.
 V.S. Skeel, Familien Skeel, s. 335 f.; Supplement, s. 94.

V.S.
Kommandører af Dannebrog
Højesteretsdommere fra Danmark
Landstingsmedlemmer i 1850'erne
Personer fra Slagelse
Genealoger fra Danmark
Faglitterære forfattere fra Danmark
Medlemmer af Viborg Byråd
Landsdommere fra Danmark
Personer i Dansk Biografisk Leksikon
Kammerherrer fra Danmark
Auditører fra Danmark
Dansksprogede forfattere fra Danmark
Studenter fra Odense Katedralskole
Richard Cantillon

Richard Cantillon (født i 1680'erne, død 14. maj 1734) var en irsk finansmand, som virkede i Paris. Sammen med François Quesnay, David Hume med flere regnes han som fortaler for den førklassiske nationaløkonomiske skole, hvis højdepunkt lå efter merkantilismens højdepunkt men inden nationaløkonomiens klassikere (Adam Smith, John Stuart Mill, David Ricardo med flere) gjorde deres entre. 1755, det vil sige henved 20 år efter hans død, publiceredes Cantillons værk Essai sur la nature du commerce en général, hvilket henfører ham til fysiokraterne.

Cantillons økonomiske teori 
Ifølge Cantillon beror de relative priser på sigt på det relative markindhold. Varer, som kræver megen mark i produktionen, er dyrere end varer, som kræver mindre mark. 

Cantillon anså udenrigshandelen som en selvregulerende mekanisme (guldstrømsmekanismen). Lande, som udfører mere end de indfører, får et overskud i udenrigshandelen, det vil sige et eksportoverskud. De lande, som indfører mere end de udfører, må på den anden side finansiere forskellen med guld. Det indebærer en overføring af guld fra lande med nettoindførsel til lande med nettoudførsel. Efter som lande med nettoudførsel af varer får mere guld ind i den nationale økonomi, stiger guldmængden og dermed pengemængden. På grund af kvantitetsteorien indebærer dette, at landets varer bliver dyrere i forhold til andre landes varer. Derfor synker med tiden overskuddet af udførte varer, ligesom overskuddet af indførte varer i de andre lande falder.

Noter

Eksterne henvisninger 

Salmonsens Konversationsleksikon, 2. udgave, bind IV, s. 547-548; opslag: Cantillon, Richard
Hans Brems: "Den økonomiske teori og dens pionerer" (Nationaløkonomisk Tidsskrift, Bind 123; 1985)
Jørgen Ravn Elkjær: "Entreprenøren og foretageren i økonomisk teori" (Nationaløkonomisk Tidsskrift, Bind 126; 1988)
Jørgen Ravn Elkjær: "Entreprenørbegrebet" (Nationaløkonomisk Tidsskrift, Bind 130; 1992) 
Jørgen Estrup: "Richard Cantillon — Pengeteoretiker og Spekulant" (Nationaløkonomisk Tidsskrift, Bind 106; 1968) 

Nationaløkonomer fra Irland
Personer i oplysningstiden
Fysiokratisme
Atletik under sommer-OL 1996

Atletik under sommer-OL 1996. Der blev konkurreret i 44 sportsgrene, 24 for mænd og 20 for damer, i atletik under Sommer-OL 1996 i Atlanta.

Medaljer

Herrer

100 m

200 m

400 m

800 m

1500 m

5000 m

10 000 m

Maraton

110 m hæk

400 m hæk

3000 m forhindringsløb

4 x 100 m stafet

4 x 400 m stafet

20 km kapgang

50 km kapgang

Højdespring

Stangspring

Længdespring

Trespring

Kuglestød

Diskoskast

Hammerkast

Spydkast

Tikamp

Damer

100 m

200 m

400 m

800 m

1500 m

5000 m

10000 m

Maraton

100 m hæk

400 m hæk

4 x 100 m stafet

4 x 400 m stafet

10 km kapgang

Højdespring

Længdespring

Trespring 

Iva Prandzjeva (BUL) kom på 4. plass men ble senere diskvalifisert pga positiv dopingtest.

Kuglestød

Diskoskast

Spydkast

Syvkamp 

1996
Sommer-OL 1996
Giorgi Diasamidze

Giorgi Diasamidze (født 8. maj 1992) er en georgisk fodboldspiller, der spiller for Dinamo Tiflis's 2. hold. Han har desuden spillet på ungdomslandsholdet i .

Karriere

AGF 
Giorgi Diasamidze blev inviteret til at træne med AGF's reserve hold i januar 2011. Han skrev kontrakt med AGF i foråret 2011 og begyndte derefter at træne med A-truppen. Det var en anden georgisk fodboldspiller i AGF David Devdariani, der anbefalede AGF at hente landsmændende Diasamidze og Davit Skhirtladze. Han debuterede for AGF mod HB Køge d. 29. maj 2011 på udebane.. Denne kamp blev hans eneste i Aarhus-klubben, da hans kontrakt blev ophævet d. 6. marts 2012, da han ikke havde udsigt til spilletid på klubbens førstehold.

Eksterne henvisninger 
 Spillerprofil på AGFs hjemmeside 
 AGF's georgiere skal spille superliga

Referencer 

Fodboldspillere fra Georgien
Fodboldspillere fra AGF
Davit Skhirtladze

Davit Skhirtladze (født 16. marts 1993) er en georgisk fodboldspiller som spiller for Dinamo Tbilisi i Georgien.

Karriere

Aarhus Gymnastikforening 
Davit Skhirtladze blev inviteret til at træne med AGF's reservehold i januar 2011 og skrev kontrakt med klubben i foråret 2011. Han begyndte derefter at træne med A-truppen, og han fik sin debut i Superligaen den 6. august 2011, da han blev skiftet ind i det 81. minut i stedet for Stephan Petersen i et 3-1-nederlag ude til SønderjyskE.

En anden georgisk fodboldspiller i AGF, David Devdariani, havde anbefalet AGF at hente Skhirtladze og Gega Diasamidze.

Silkeborg IF 
Den 24. november 2015 blev det offentliggjort, at Davit Skhirtladze skiftede til Silkeborg IF på en fri transfer, idet Skhirtladzes kontrakt med AGF udløb pr. 1. januar 2016. Her skrev han under på en halvandet årig aftale med klubben, således parterne har papir på hinanden frem til sommeren 2017.

Han forlod Silkeborg IF i september 2018 efter gensidig enighed herom.

International karriere 
I 2012 debuterede han på Georgiens U21 hold, hvor han scorede et mål.

Referencer

Eksterne henvisninger 
 AGF's georgiere skal spille superliga 
 Davit Skhirtladze  på AGF.dk
 

Fodboldspillere fra Georgien
Fodboldspillere fra AGF
Fodboldspillere fra Silkeborg IF
Frank Jerwood

Frank Harold Jerwood (29. november 1885 – 17. juli 1971) var en britisk roer som deltog i de olympiske lege 1908 i London.

Jerwood vandt en bronzemedalje i roning under Sommer-OL 1908 i London. 
Han var styrmand på den britiske otter som kom på en tredjeplads efter en britisk og en belgisk otter. De tabte i semifinalen til den belgiske båd som senere tabte i finalen mod en anden britisk otter. Begge de tabende semifinalister fik bronzemedaljer.

Eksterne henvisninger 
 http://www.sports-reference.com/olympics/athletes/bu/john-burn-1.html 

Roere fra Storbritannien
B'Day

B'Day er det andet studiealbum af den amerikanske R&B-sangerinde Beyoncé Knowles, der blev udgivet den 4. september, 2006 af Columbia Records i samarbejde med Music World Music og Sony Urban Music. Albummets udgivelse faldt helt tilfældigvis sammen med Knowles' 25 års fødselsdag. Albummet var planlagt at skulle være udgivet i 2004 som en opfølger til hendes debutalbum Dangerously in Love fra 2003, men hele projektet blev sat på standby på grund af indspilninger til Destiny's Childs sidste studiealbum Destiny Fulfilled og Knowles' medvirken i filmen fra 2006, Dreamgirls.

Imens Knowles holdt pause efter optagelserne til Dreamgirls, begyndte hun at kontakte forskellige producerer; lejede Sony Music Studios og udarbejdede B'Day på blot tre uger. Det meste af lyrikken på albummet blev inspireret af Knowles' rolle i filmen og albummets musiske stil spænder fra 1970-80'er funk og ballader til at indeholde elementer af moderne storby, som fx hiphop og R&B. Live instrumentaion blev brugt til fleste numre, da Knowles ønskede at lave en cd, hvor man brugte live instrumentation. B'Day Anthology Video Album, som indeholder tretten musikvideoer til albummets sange, blev udgivet samtidig med udgivelsen af deluxe-udgaven af B'Day.

Albummet røg direkte ind som nummer 1 på den amerikanske Billboard 200-hitliste, og solgte 541.000 udgaver i dens første uge og er blevet certificeret med trippelplatin af RIAA. Albummet blev også en succes på det internationale musikmarkede og indeholdt seks singler, deriblandt tre kommercielle hits: "Déjà Vu", "Irreplaceable" og "Beautiful Liar". På udgivelsesdagen modtog B'Day generelt positive anmeldelser fra de fleste musikanmelderer og indbragte Knowles adskillige hyldester i form af priser, deriblandt en Grammy Award for Best Contemporary R&B Album ved Grammy-uddelingen i 2007. Knowles påbegyndte hendes anden solokoncertturné i 2007, som hed The Beyoncé Experience. Et livealbum, The Beyoncé Experience Live, blev efterfølgende udgivet, hvori klip fra koncerterne kunne ses.

Beyoncé Knowles-album
Album fra 2006
Banner Johnstone

Banner Carruthers Johnstone (født 11. november 1882, død 20. juni 1964) var en britisk roer, som deltog i OL 1908 i London.

Rokarriere 
Johnstone er uddannet fra Eton College og Trinity College på Cambridge University. På Trinity var han en del af kollegiets otter i perioden 1904-1907 og præsident for den det sidste år. Han var med til at vinde flere prestigefulde konkurrencer, blandt andet the Grand. I 1908 stillede han op sammen med roere fra Cambridge og Oxford for Leander Club ved OL 1908.

Leander Club-bådens besætning bestod derudover af Frederick Kelly, Albert Gladstone, Henry Bucknall, Guy Nickalls, Charles Burnell, Ronald Sanderson, Raymond Etherington-Smith og Gilchrist MacLagan (styrmand) samt fem reserver, der ikke kom i kamp. Syv både var tilmeldt, men italienerne stillede ikke op. To af bådene, den belgiske fra Royal Club Nautique de Gand og en ren Cambridge-båd fra Storbritannien, var seedet og gik direkte i semifinalen, mens Leander Club-båden og en canadisk båd, Toronto Argonauts, sikrede sig pladser i semifinalen med sejr i to indledende heats. I semifinalen vandt Leander over Toronto, mens Gand besejrede Cambridge, og de to vindere mødte derpå hinanden i finalen. Her lagde Leander sig i spidsen, men efter 2/3 af distancen bragte Gand sig på linje med Leander. Anstrengelserne med at indhente konkurrenten havde dog kostet så mange kræfter, at belgierne måtte slippe igen, så Leander Club kunne sikre sig guldet med to længders forspring. Nickall er med guldet den ældste olympiske mester i roning i historien.

Øvrige liv 
I 1909 gik Johnstone ind i udenrigstjenesten og gjorde tjeneste i Ceylon samt i Zanzibar. Ved udbruddet af første verdenskrig var han først en del af Carrier Corps i Østafrika, men senere gjorde han tjeneste i Frankrig og Belgien.

I sine senere år var han Daily Telegraphs korrespondent i roning.

Referencer

Eksterne henvisninger 
 )

Roere fra Storbritannien
Deltagere for Storbritannien ved sommer-OL 1908
Olympiske mestre fra Storbritannien
Frederick Kelly

Frederick Septimus Kelly (født 29. maj 1881 i Sydney, Australien, død 13. november 1916 i Frankrig) var en britisk komponist og roer, som deltog i OL 1908 i London.

Rokarriere 
Kelly var en alsidig roer, der var god i såvel otteren som i singlesculler. Han lærte at ro, mens han studerede på Eton College, og han var med i Etons otter, der vandt Ladies Challenge Cup ved Henley Regattaen i 1899. Derpå vandt han flere prestigefyldte løb i singlesculler de følgende år, mens han også var med i ottere fra Oxford og Leander Club. Han var med for sidstnævnte ved OL 1908.
 
Leander Club-bådens besætning bestod derudover af Henry Bucknall, Albert Gladstone, Guy Nickalls, Banner Johnstone, Charles Burnell, Ronald Sanderson, Raymond Etherington-Smith og Gilchrist MacLagan (styrmand) samt fem reserver, der ikke kom i kamp. Syv både var tilmeldt, men italienerne stillede ikke op. To af bådene, den belgiske fra Royal Club Nautique de Gand og en ren Cambridge-båd fra Storbritannien, var seedet og gik direkte i semifinalen, mens Leander Club-båden og en canadisk båd, Toronto Argonauts, sikrede sig pladser i semifinalen med sejr i to indledende heats. I semifinalen vandt Leander over Toronto, mens Gand besejrede Cambridge, og de to vindere mødte derpå hinanden i finalen. Her lagde Leander sig i spidsen, men efter 2/3 af distancen bragte Gand sig på linje med Leander. Anstrengelserne med at indhente konkurrenten havde dog kostet så mange kræfter, at belgierne måtte slippe igen, så Leander Club kunne sikre sig guldet med to længders forspring.

Øvrige liv 
Kelly var meget musikalsk og kunne spille en række Mozart-sonater allerede som femårig, ligesom han selv komponerede små værker på den tid. Han helligede sig først musikken, da han havde fået eksamen fra Oxford, og i begyndelsen af 1900-tallet studerede han i fem år på konservatorium i Frankfurt og gav koncerter i Australien og England i 1911.

Han blev indrulleret i den britiske marine ved udbruddet af første verdenskrig og gjorde tjeneste under slaget ved Gallipoli, hvor han blev såret to gange. Han kom senere på land og deltog i den sidste del af slaget ved Somme, hvor han blev dræbt i et forsøg på at indtage en tysk maskingeværpost. 

Under krigen komponerede han et værk, Elegy for String Orchestra in Memoriam to Rupert Brooke, til minde om hans ven, digteren Rupert Brooke, der blev dræbt under slaget ved Gallipoli.

Referencer

Eksterne henvisninger 
 

Roere fra Storbritannien
Deltagere for Storbritannien ved sommer-OL 1908
Olympiske mestre fra Storbritannien
Jaws Underground

Joly Alexandre (født 1972), bedre kendt under sit kunstnernavn Jaws Underground, er en fransk psykedelisk trance musiker og producer. I 2007 udgav han sit første debutalbum, Lost In The Sound, på det fransk baserede pladeselskab Pete The Moon Label. I 2008 udgav han sit andet album, Algorythme, og har udgivet yderligere fire album fra 2009 til 2014.

Han har spillet på mange festivaler i hele verden, bl.a. i Sydkorea, Canada, England, Italien, Belgien, Tyskland, Østrig, Portugal og Irland.

Diskografi

Studiealbum 
 Lost In The Sound (2007, Pete The Moon Label)
 Algorythme (2008, Pete The Moon Label)
 Face To Face (2009, Psy-Core Records)
 Still Alive (2010, Geomagnetic.TV)
 Frontier(s) (2012, Geomagnetic.TV)
 First Blood (2013, Kaos Krew Records)

Singler 
 "Psychick EP" (2009, Geomagnetic.TV)
 "For A Few Beats More" (2012, Profound Records)
 "Trance Fighters" (2012, Digital Drugs Coalition)
 "Teknologic" (2012, Goa Records)
 "Advanced Technology" (2013, Kaos Krew Records)
 "Watch Out" (2013, Nexus Media)

Referencer

Eksterne henvisninger 
 

Musikere fra Frankrig
Ferdinand von Krogh

Ferdinand Christian Herman von Krogh (født 19. juli 1815 på Favervrå i Tyrstrup, død 19. juni 1891 i Minden, Hannover) var en dansk genealog, bror til Charlotte Christiane von Krogh.

Von Kroghs forældre var ritmester, senere amtmand og overstaller, kammerherre Godske von Krogh og hustru. Han blev student i Husum, immatrikuleredes 1833 ved Kiels Universitet, senere i München og tog 1841 slesvigsk juridisk eksamen i Kiel. 1846 blev han toldforvalter i Nordborg, 1851 landfoged og digegreve i Stapelholm samt præsident i Frederiksstad, men blev fordrevet under den 2. Slesvigske Krig og fik afsked 1864 og fik ikke senere noget embede. 

Allerede 1857 ønskede von Krogh at gå ind i politik og stillede i 1863 op til valg til Rigsrådet, men blev ikke valgt. Han afslog et tilbud fra D.G. Monrads om ministerporteføljen for Slesvig. Han hørte til dem, der indså "Nødvendigheden af Holstens Separation".

Han begyndte sin omfattende forfattervirksomhed med de genealogiske håndbøger Den højere danske Adel (1866) og De danske Majorater (1868), som i 1878 blev fulgt op af Dansk Adelskalender. Den sidste blev genstand for en skarp kritik af C.F. Bricka i Historisk Tidsskrift, 5. række, I, s. 669-692, men det må ikke glemmes, at von Kroghs værk var det første forsøg på at holde mandtal over adelen i en trykt publikation. Desuden var disse håndbøger grundlaget for den første årgang af Danmarks Adels Aarbog. 1870 skrev von Krogh en pjece om Den konstige Østersavl, 1874 Erinnerungen aus Griechenland, minder fra en rejse, han havde gjort sammen med udsendinge fra G.A. Gedalia & Co. 1878 udgav han Kai Lykke og 1882 en samling afhandlinger Historiske Minder. Han var hertug Carl af Glücksborg behjælpelig med hans mellemværende med den preussiske regering og udgav i den anledning 1874 Der ploensche Successionsvertrag og 1877 Beiträge zur älteren Geschichte des Hauses Holstein-Sonderburg. Han efterlod materiale til et større værk om huset Holsten-Gottorp, som hans arvinger solgte til storhertugen af Oldenburg.

Krogh blev kammerherre 1864, Ridder af Dannebrog 1860 og Kommandør af 2. grad 1882. Han døde ugift i Minden, hvor han er begravet.

Kilder 
 H.R. Hiort-Lorenzen og Theodor Hauch-Fausbøll, "Ferdinand von Krogh", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.

Eksterne henvisninger 

Kommandører af Dannebrog
Jurister fra Danmark
Embedsmænd fra Danmark
Faglitterære forfattere fra Danmark
Rejsebogsforfattere fra Danmark
Biografiforfattere fra Danmark
Genealoger fra Danmark
Danskere i 1800-tallet
Ferdinand
Personer i Dansk Biografisk Leksikon
Kammerherrer fra Danmark
Dansksprogede forfattere fra Danmark
Toldembedsmænd fra Danmark
Harold Kitching

Harold Edward Kitching (31. august 1885 – 18. august 1980) var en britisk roer som deltog i de olympiske lege 1908 i London.

Kitching vandt en bronzemedalje i roning under under Sommer-OL 1908 i London. 
Han var styrmand på den britiske otter som kom på en tredjeplads efter en britisk og en belgisk otter. De tabte i semifinalen til den belgiske båd som senere tabte i finalen mod en anden britisk otter. Begge de tabende semifinalister fik bronzemedaljer.

Eksterne henvisninger 
 http://www.sports-reference.com/olympics/athletes/ki/harold-kitching-1.html 

Roere fra Storbritannien
Andreas Knudsen

Andreas "Annan" Knudsen (født 23. november 1887 i Drammen, død 11. februar 1982 i Oslo) var en norsk roer og sejler.

Knudsen deltog ved OL 1908 i roning i den norske otter, der blev slået ud i indledende heat af den canadiske båd.

Ved OL 1920 i Antwerpen stillede ahn op i sejlsport, hvor han var med i båden Marmi II i 6-meter klassen (1907-regler) sammen med Einar Torgersen og Leif Erichsen. Der deltog fire både i klassen, to belgiske og to norske. Den belgiske båd Edelweiss II vandt konkurrencen med fem point, mens Marmi II tog sølvet med syv point foran landsmændene i Stella og belgiske Suzy, begge med ni point.

Referencer 

Roere fra Norge
Sejlsportsfolk fra Norge
Personer fra Drammen
Deltagere for Norge ved sommer-OL 1908
Deltagere for Norge ved sommer-OL 1920
Olympiske sølvmedaljevindere fra Norge